కౌలాలంపూర్, ఫిబ్రవరి 25: ఉత్తర కొరియా అధ్యక్షుడు కిమ్ జాంగ్ ఉన్ సోదరుడు కిమ్ జాంగ్ నామ్ను హత్య చేయడానికి పెద్దగా కష్టపడలేదు. కేవలం 90 అమెరికా డాలర్ల (మన రూపాయల్లో చెప్పాలంటే దాదాపు రూ.6000)తో చంపేశారు. ఇంకా చెప్పాలంటే, సరదాగా, టీవీ షోల తరహాలో ఆట పట్టిస్తున్నట్లు మరిపించి మరీ హత్య చేశారు. నామ్ హత్య కేసుకు సంబంధించి ఇద్దరు మహిళలను మలేసియా పోలీసులు అదుపులోకి తీసుకున్న విషయం తెలిసిందే. వారిలో ఒకరు ఇండోనేసియాకు చెందిన సిటి ఐశ్యాహ్ అయితే మరొకరు వియత్నాంకు చెందిన మహిళ. వారిలో ఐశ్యా్హను పోలీసులు విచారిస్తున్నారు. నామ్పై వీఎక్స్ విషం చల్లడాన్ని తనకు టీవీ షోల్లో తరచూ చేసే ఆట పట్టించే కార్యక్రమమని చెప్పారని, అందుకు తనకు 90 డాలర్లు ఇచ్చారని ఆమె తెలిపింది.అయితే, తాను కస్టడీలో ఉన్న విషయాన్ని తన తల్లిదండ్రులకు చెప్పవద్దని కోరింది. తన గురించి ఆందోళన చెందవద్దని, ఆరోగ్యాన్ని జాగ్రత్తగా చూసుకోవాలని పోలీసుల ద్వారా వారికి సమాచారం పంపింది. అయితే, ఇదేమీ ఆట పట్టించే కార్యక్రమం కాదని, నామ్ హత్య కుట్ర గురించి వారికి తెలుసని, తెలిసే వీఎక్స్ ఆయనపై చల్లారని మలేసియా పోలీసులు భావిస్తున్నారు. ఈ దిశగానే విచారణ చేస్తున్నారు. అలాగే, ఆ ఇద్దరు మహిళలకు రక్షణగా నలుగురు పురుషులు వచ్చారని, ఈ ఘటన జరిగిన వెంటనే వారు మలేసియా నుంచి పరారయ్యారని భావిస్తున్నారు. కాగా, నామ్ హత్య నేపథ్యంలో ఉత్తర కొరియా, అమెరికా మాజీ అధికారుల మధ్య చర్చలను రద్దు చేసినట్లు యూఎస్ మీడియా వెల్లడించింది. వచ్చే వారంలో జరగాల్సిన ఈ సమావేశం అధికారికం కాదు. తాజా పరిణామాలతో ఉత్తర కొరియా రాయబారులకు వీసా ఇచ్చేందుకు అమెరికా నిరాకరించింది. దాంతో, చర్చలు వాయిదా పడ్డాయి.
kaulalampur, fibravari 25: uttara koria adhyakshudu kim jang un sodarudu kim jang naamnu hatya cheyadaaniki peddagaa kashtapadaledu. kevalam 90 america dalarla (mana roopaayallo cheppalante daadaapu roo.6000)thoo champesaru. inka cheppalante, saradaagaa, tv shola tarahaalo aata pattistunnatlu maripinchi mari hatya chesaru. nam hatya kesuku sambandhinchi iddaru mahilalanu malesia poliisulu adupuloki teesukunna vishayam telisinde. vaarilo okaru indonesiaku chendina siti aishyah ayithe marokaru viyatnaanku chendina mahila. vaarilo aishyanu poliisulu vichaaristunnaaru. naampai vasc visham challadaanni tanaku tv shollo tarachuu chese aata pattinche kaaryakramamani cheppaarani, anduku tanaku 90 daalarlu icharani aame telipindi.ayithe, taanu kastadiilo unna vishayaanni tana tallidandrulaku cheppavaddani korindi. tana gurinchi aandolana chendavaddani, aarogyaanni jaagrattagaa chusukovalani polisula dwara vaariki samacharam pampindi. ayithe, idemee aata pattinche kaaryakramam kaadani, nam hatya kutra gurinchi vaariki telusani, telise vasc aayanapai challarani malesia poliisulu bhaavistunnaaru. ee disagaane vichaarana chestunnaru. alaage, aa iddaru mahilalaku rakshanagaa naluguru purushulu vacharani, ee ghatana jarigina ventane vaaru malesia nunchi paraarayyaarani bhaavistunnaaru. kaga, nam hatya nepathyamlo uttara koria, america maji adhikaarula madhya charchalanu  raddu chesinatlu us media velladinchindi. vache vaaramlo jaragaalsina ee samavesam adhikaarikam kaadu. taja parinaamaalatoe uttara koria raayabaarulaku veesa ichenduku america niraakarinchindi. daamto, charchalu vaayidaa paddai.